# Επίσημη Εφημερίδα C 248/13 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 248 |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος13 Ιουλίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 248

Έκδοση στην ελληνική γλώσσα

Ανακοινώσεις και Πληροφορίες

66ό έτος13 Ιουλίου 2023

---

| Περιεχόμενα | Σελίδα |
| --- | --- |
| | IV   Πληροφορίες |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2023/C 248/01 | Έκθεση δραστηριοτήτων της ελέγκτριας διαδικαστικών εγγυήσεων για το 2022 | 1 |

Περιεχόμενα

Σελίδα

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2023/C 248/01

Έκθεση δραστηριοτήτων της ελέγκτριας διαδικαστικών εγγυήσεων για το 2022

1

---

| EL | |
| --- | --- |

EL

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 13.7.2023 | EL | Επίσημη Εφημερίδα της Ευρωπαϊκής Ένωσης | C 248/1 |
| --- | --- | --- | --- |

13.7.2023

EL

Επίσημη Εφημερίδα της Ευρωπαϊκής Ένωσης

C 248/1

---

ΕΚΘΕΣΗ ΔΡΑΣΤΗΡΙΟΤΗΤΩΝ ΤΗΣ ΕΛΕΓΚΤΡΙΑΣ ΔΙΑΔΙΚΑΣΤΙΚΩΝ ΕΓΓΥΗΣΕΩΝ ΓΙΑ ΤΟ 2022

(2023/C 248/01)

Πρόλογος

Σήμερα, περισσότερο από ποτέ, είναι ζωτικής σημασίας να προστατεύονται και να διαφυλάσσονται τα ανθρώπινα δικαιώματα στην Ευρώπη και να διασφαλίζεται ότι κάθε άτομο μπορεί να ζει με αξιοπρέπεια.

Τα θεμελιώδη δικαιώματα περιλαμβάνουν διαδικαστικές εγγυήσεις: π.χ. το δικαίωμα ακρόασης, το τεκμήριο αθωότητας, τα δικαιώματα υπεράσπισης, το δικαίωμα σε ανεξάρτητη, αμερόληπτη, δίκαιη και αποτελεσματική δικαστική προστασία για εύλογο χρονικό διάστημα και τις αρχές της νομιμότητας και της αναλογικότητας.

Τα εν λόγω δικαιώματα και αρχές είναι συμφυή στις συνταγματικές έννομες τάξεις των κρατών μελών, τις πράξεις του Συμβουλίου της Ευρώπης και της Ευρωπαϊκής Ένωσης (ΕΕ), τον Χάρτη των Θεμελιωδών Δικαιωμάτων της ΕΕ και τη νομολογία των δικαστηρίων.

Στο πλαίσιο αυτό, υπήρξε τιμή και τεράστια ευθύνη για εμένα να αναλάβω τα καθήκοντά μου ως ελέγκτρια διαδικαστικών εγγυήσεων για τις έρευνες που διεξάγει η Ευρωπαϊκή Υπηρεσία Καταπολέμησης της Απάτης (OLAF).

Ο ελεγκτής εξετάζει καταγγελίες σχετικά με πιθανές παραβιάσεις θεμελιωδών δικαιωμάτων, διαδικαστικών εγγυήσεων και κανόνων που εφαρμόζονται στις έρευνες της OLAF από την OLAF.

Η πρόκληση είναι ακόμη μεγαλύτερη, καθώς είμαι η πρώτη κάτοχος του αξιώματος του ελεγκτή, δεδομένου ότι δημιουργήθηκε πολύ πρόσφατα (σύμφωνα με τα νέα άρθρα 9α και 9β του κανονισμού για την OLAF, που εκδόθηκε στις 23 Δεκεμβρίου 2020).

Ως εκ τούτου, το 2022 αποτέλεσε σημαντικό ορόσημο για την ενίσχυση της προστασίας των διαδικαστικών εγγυήσεων. Αποτέλεσε ορόσημο όχι μόνο για την OLAF αλλά και για τα θεσμικά όργανα της ΕΕ εν γένει, και ειδικότερα για τους ενδιαφερόμενους που αποτελούν αντικείμενο ερευνών της OLAF. Είτε πρόκειται για φυσικά πρόσωπα είτε για νομικές οντότητες, οι ενδιαφερόμενοι μπορούν πλέον, εφόσον είναι αναγκαίο, να ζητούν βοήθεια από τον ελεγκτή, ο ειδικός ρόλος του οποίου είναι να προστατεύει τα θεμελιώδη δικαιώματα και τις διαδικαστικές εγγυήσεις τους και να εξετάζει και να επιλύει τις καταγγελίες τους με πλήρη ανεξαρτησία και εγκαίρως.

Έχοντας υπηρετήσει ως δικαστής για 9 έτη στο Ευρωπαϊκό Δικαστήριο Ανθρωπίνων Δικαιωμάτων στο Στρασβούργο, και ως καθηγήτρια ευρωπαϊκού δικαίου και νυν μέλος του Ανώτατου Δικαστηρίου της Εσθονίας, ήμουν ανέκαθεν αφιερωμένη στον αγώνα για την προάσπιση των θεμελιωδών δικαιωμάτων, της δημοκρατίας και του κράτους δικαίου.

Ως ελέγκτρια, θεωρώ ότι είναι υψίστης σημασίας να καλλιεργηθεί μια νοοτροπία όσον αφορά τα θεμελιώδη δικαιώματα που θα βασίζεται σε φιλικά προς τον πολίτη μέσα επίλυσης καταγγελιών. Η ορθή και αποτελεσματική προστασία των οικονομικών συμφερόντων της ΕΕ είναι προς όφελος των κρατών μελών και των φορολογουμένων της ΕΕ· ταυτόχρονα, είναι σημαντικό οι έρευνες της OLAF για πιθανή απάτη να διεξάγονται σε πλήρη συμμόρφωση με την προστασία των θεμελιωδών δικαιωμάτων και των διαδικαστικών εγγυήσεων.

Θεωρώ επίσης ότι αποτελεί αποστολή του ελεγκτή να αποτρέπει πιθανές παραβιάσεις των διαδικαστικών εγγυήσεων και να βελτιώνει τους κανόνες και τις πρακτικές που εφαρμόζονται στις έρευνες της OLAF. Ευελπιστώ ότι μέσω της ετήσιας έκθεσης σχετικά με τις δραστηριότητές μου, μπορώ να ευαισθητοποιήσω σχετικά με το είδος των γενικών προβλημάτων και των συστημικών ζητημάτων που θα πρέπει να αντιμετωπιστούν από την OLAF, ώστε να αποφευχθούν πιθανές μελλοντικές καταγγελίες και να αυξηθεί η γνώση και η ευαισθητοποίηση όλων των ενδιαφερομένων σχετικά με τα δικαιώματά τους. Αυτό θα συμβάλει επίσης στην ενίσχυση της εμπιστοσύνης του κοινού στην OLAF και την ΕΕ.

Η ανάληψη των καθηκόντων μου ως πρώτης ελέγκτριας σήμαινε ότι πρέπει να ξεκινήσουμε από το μηδέν και να καθιερώσουμε νέες μεθόδους εργασίας, ρυθμίσεις και πρακτικές. Ένα από τα πρώτα πράγματα που χρειάστηκε να γίνει ήταν να καταρτιστούν και να θεσπιστούν εκτελεστικές διατάξεις για την αντιμετώπιση καταγγελιών, όπως απαιτείται από το άρθρο 9β παράγραφος 11 του κανονισμού για την OLAF. Θεωρώ ότι οι εκτελεστικές διατάξεις συνιστούν ένα δυναμικό έγγραφο που θα εξελίσσεται με την πάροδο του χρόνου. Το 2022 χρειάστηκε επίσης να ασχοληθώ με τον μεγάλο αριθμό καταγγελιών που είχαν υποβληθεί πολύ πριν από τον διορισμό μου και να τις εξετάσω εντός των αυστηρών προθεσμιών που προβλέπονται στον κανονισμό για την OLAF.

Είμαι στην ευχάριστη θέση να αναφέρω ότι όλες οι παραπάνω προκλήσεις αντιμετωπίστηκαν επιτυχώς και άμεσα. Θα ήθελα να αναγνωρίσω την πολύτιμη διοικητική και νομική υποστήριξη που έλαβα από την εξαιρετική γραμματεία της επιτροπής εποπτείας της OLAF.

Η παρούσα πρώτη ετήσια έκθεση περιγράφει λεπτομερώς τις προσπάθειες που καταβλήθηκαν και τα αποτελέσματα που επιτεύχθηκαν κατά την αρχική δυναμική φάση εφαρμογής του μηχανισμού καταγγελιών που προβλέπεται στο άρθρο 9β του κανονισμού για την OLAF.

Αυτό, φυσικά, είναι μόνο η αρχή. Πρέπει να καταβληθούν πολλές ακόμη προσπάθειες για να καταστεί ο ελεγκτής όχι μόνο ένα καλά εδραιωμένο αξίωμα στο πλαίσιο της γενικής δομής της ΕΕ για την καταπολέμηση της απάτης, αλλά και ένα αξίωμα που ενισχύει περαιτέρω τη διαφάνεια της OLAF και, ως επί το πλείστον, τη λογοδοσία της.

Ας αποτελέσει αυτή η ετήσια έκθεση ένα ενημερωτικό δελτίο που θα παρουσιάζει το έργο του ελεγκτή και θα καταδεικνύει τη σημασία της συμμόρφωσης με τις διαδικαστικές εγγυήσεις.

Με εκτίμηση,

Καθηγήτρια Δρ Julia LAFFRANQUE

Η ελέγκτρια

Πίνακας περιεχομένων

Πίνακας περιεχομένων

| Πρόλογος | 1 |
| --- | --- |

Πρόλογος

| 1. | Η ελέγκτρια εν συντομία | 4 |
| --- | --- | --- |

1.

Η ελέγκτρια εν συντομία

| 2. | Δημιουργία του νέου μηχανισμού καταγγελιών | 4 |
| --- | --- | --- |

2.

Δημιουργία του νέου μηχανισμού καταγγελιών

| 2.1 | Εκτελεστικές διατάξεις | 4 |
| --- | --- | --- |

2.1

Εκτελεστικές διατάξεις

| 2.2 | Πρόσβαση σε πληροφορίες | 5 |
| --- | --- | --- |

2.2

Πρόσβαση σε πληροφορίες

| 3. | Μια δυναμική αρχή για την επίλυση καταγγελιών | 5 |
| --- | --- | --- |

3.

Μια δυναμική αρχή για την επίλυση καταγγελιών

| 3.1 | Επισκόπηση των καταγγελιών το 2022 | 5 |
| --- | --- | --- |

3.1

Επισκόπηση των καταγγελιών το 2022

| 3.2 | Ο τρόπος με τον οποίο η ελέγκτρια εξετάζει τις καταγγελίες | 8 |
| --- | --- | --- |

3.2

Ο τρόπος με τον οποίο η ελέγκτρια εξετάζει τις καταγγελίες

| 3.3 | Πρώτο στάδιο: αξιολόγηση του παραδεκτού | 10 |
| --- | --- | --- |

3.3

Πρώτο στάδιο: αξιολόγηση του παραδεκτού

| 3.3.1 | Οι προθεσμίες που ορίζει ο κανονισμός για την OLAF | 10 |
| --- | --- | --- |

3.3.1

Οι προθεσμίες που ορίζει ο κανονισμός για την OLAF

| 3.3.2 | Καταγγελίες σχετικά με την προστασία των δεδομένων προσωπικού χαρακτήρα | 11 |
| --- | --- | --- |

3.3.2

Καταγγελίες σχετικά με την προστασία των δεδομένων προσωπικού χαρακτήρα

| 3.4 | Επόμενο βήμα: διαδικασία εκατέρωθεν ακρόασης | 11 |
| --- | --- | --- |

3.4

Επόμενο βήμα: διαδικασία εκατέρωθεν ακρόασης

| 3.5 | Επιτευχθέντα αποτελέσματα | 12 |
| --- | --- | --- |

3.5

Επιτευχθέντα αποτελέσματα

| 3.5.1. | Περατωθείσες υποθέσεις | 12 |
| --- | --- | --- |

3.5.1.

Περατωθείσες υποθέσεις

| 3.5.2 | Προτάσεις λύσεων | 13 |
| --- | --- | --- |

3.5.2

Προτάσεις λύσεων

| 4. | Σχέσεις με τα ενδιαφερόμενα μέρη | 13 |
| --- | --- | --- |

4.

Σχέσεις με τα ενδιαφερόμενα μέρη

| 5. | Διοικητική και νομική υποστήριξη | 14 |
| --- | --- | --- |

5.

Διοικητική και νομική υποστήριξη

| 6. | Επικοινωνία με την ελέγκτρια | 14 |
| --- | --- | --- |

6.

Επικοινωνία με την ελέγκτρια

1.   Η ελέγκτρια εν συντομία

Η ελέγκτρια εν συντομία

Ο ελεγκτής διαδικαστικών εγγυήσεων είναι μια λειτουργία που θεσπίστηκε με τον τροποποιημένο κανονισμό (ΕΕ, Ευρατόμ) αριθ. 883/2013 (στο εξής: κανονισμός για την OLAF) με σκοπό την προστασία των διαδικαστικών εγγυήσεων και των θεμελιωδών δικαιωμάτων των ενδιαφερομένων που αποτελούν αντικείμενο ερευνών που διεξάγει η Ευρωπαϊκή Υπηρεσία Καταπολέμησης της Απάτης (OLAF).

Ως ενδιαφερόμενος νοείται κάθε φυσικό πρόσωπο ή οικονομικός φορέας ύποπτος απάτης, διαφθοράς ή κάθε άλλης παράνομης δραστηριότητας εις βάρος των οικονομικών συμφερόντων της Ένωσης και ως εκ τούτου αντικείμενο έρευνας της OLAF. Οι καταγγελίες που υποβάλλονται από άλλα πρόσωπα, συμπεριλαμβανομένων των μαρτύρων και των πληροφοριοδοτών, δεν εμπίπτουν στην εντολή του ελεγκτή.

Η ελέγκτρια εξετάζει καταγγελίες που υποβάλλονται από ενδιαφερόμενους σχετικά με τη συμμόρφωση της OLAF με τις διαδικαστικές εγγυήσεις και τους κανόνες που εφαρμόζονται στις έρευνες, και ιδίως τις διαδικαστικές απαιτήσεις και τα θεμελιώδη δικαιώματα. Ο ρόλος της δεν είναι να υποκαταστήσει την εκτίμηση της OLAF με τη δική της εκτίμηση σχετικά με τον τρόπο διεξαγωγής μιας έρευνας, τον τρόπο αξιολόγησης των αποδεικτικών στοιχείων και τα συμπεράσματα που πρέπει να συναχθούν. Κατά την αξιολόγηση των καταγγελιών, η ελέγκτρια δίνει ιδιαίτερη προσοχή στον Χάρτη των Θεμελιωδών Δικαιωμάτων της Ευρωπαϊκής Ένωσης (1), στις γενικές αρχές του δικαίου της ΕΕ και στη σχετική νομολογία των ευρωπαϊκών δικαστηρίων.

από ενδιαφερόμενους

διαδικαστικές εγγυήσεις και τους κανόνες που εφαρμόζονται στις έρευνες

1

Η ελέγκτρια εκτελεί τα καθήκοντά της με πλήρη ανεξαρτησία και δεν λαμβάνει οδηγίες από κανέναν κατά την άσκηση των καθηκόντων της. Δεδομένου ότι οι ενδιαφερόμενοι δεν μπορούν, καταρχήν, να προσφύγουν δικαστικώς κατά πράξεων ή παραλείψεων της OLAF κατά τη διάρκεια μιας έρευνας, το γεγονός ότι μπορούν πλέον να απευθυνθούν στην ελέγκτρια αποκτά μεγάλη σημασία. Οι καταγγέλλοντες μπορούν να επικοινωνήσουν με την ελέγκτρια εντός των προβλεπόμενων προθεσμιών για να ζητήσουν ανεξάρτητη και διεξοδική εξέταση των αιτιάσεών τους. Εάν η ελέγκτρια διαπιστώσει ότι δεν έχει σημειωθεί παραβίαση, η εκτίμηση της ελέγκτριας χρησιμεύει ως διαβεβαίωση ότι η OLAF ενήργησε σύμφωνα με τους κανόνες. Αντιθέτως, εάν διαπιστώσει ότι η OLAF παραβίασε τις διαδικαστικές εγγυήσεις ή τους κανόνες που διέπουν τις έρευνες, θα την καλέσει να προβεί σε ενέργειες για να διορθώσει την κατάσταση. Ωστόσο, η ελέγκτρια μπορεί να εκδώσει μόνο σύσταση προς την OLAF — δεν μπορεί να της επιβάλει να προβεί σε μια συγκεκριμένη ενέργεια ούτε μπορεί να παρέμβει στην υπό εξέλιξη έρευνα της OLAF.

πλήρη ανεξαρτησία

χρησιμεύει ως διαβεβαίωση

Στις 3 Μαΐου 2022 η Ευρωπαϊκή Επιτροπή διόρισε την δρ Julia Laffranque ως την πρώτη ελέγκτρια για μη ανανεώσιμη θητεία 5 ετών. Η δρ Laffranque, δικαστής στο Ανώτατο Δικαστήριο της Εσθονίας και πρώην δικαστής στο Ευρωπαϊκό Δικαστήριο Ανθρωπίνων Δικαιωμάτων, ανέλαβε καθήκοντα τον Σεπτέμβριο του 2022.

δρ Julia Laffranque

Η γραμματεία της επιτροπής εποπτείας (στο εξής: γραμματεία) παρέχει στην ελέγκτρια κάθε αναγκαία διοικητική και νομική υποστήριξη.

2.   Δημιουργία του νέου μηχανισμού καταγγελιών

Δημιουργία του νέου μηχανισμού καταγγελιών

Μία από τις πρώτες προτεραιότητες της ελέγκτριας ήταν η θέσπιση όλων των αναγκαίων νομικών και διοικητικών ρυθμίσεων προκειμένου να εξασφαλιστεί ότι ο μηχανισμός καταγγελιών που προβλέπεται στο άρθρο 9β του κανονισμού για την OLAF είναι πλήρως λειτουργικός και να διευκολυνθεί η φιλική προς τον πολίτη και βέλτιστη επίλυση καταγγελιών σύμφωνα με τις αρχές της χρηστής διοίκησης. Με την υποστήριξη της γραμματείας, η ελέγκτρια ενήργησε προληπτικά για ζητήματα σχετικά με τη διαχείριση των εγγράφων, τη συμμόρφωση με τους κανόνες προστασίας των δεδομένων και την επικοινωνία με τους καταγγέλλοντες. Θα πρέπει να επισημανθούν δύο συγκεκριμένα ζητήματα, καθώς ήταν ιδιαίτερα σημαντικά για τη δημιουργία του νέου μηχανισμού καταγγελιών: α) η θέσπιση εκτελεστικών διατάξεων και β) η πρόσβαση σε πληροφορίες σχετικές με τις υποθέσεις.

η φιλική προς τον πολίτη και βέλτιστη επίλυση καταγγελιών

2.1   
  Εκτελεστικές διατάξεις

Εκτελεστικές διατάξεις

Παρότι ο κανονισμός για την OLAF παρέχει το γενικό πλαίσιο για τη δημιουργία και τη λειτουργία ενός νέου μηχανισμού καταγγελιών, δεν θεσπίζει λεπτομερείς κανόνες για την αντιμετώπιση καταγγελιών. Αντ’ αυτού, το άρθρο 9β παράγραφος 11 εξουσιοδοτεί τον ελεγκτή να θεσπίζει εκτελεστικές διατάξεις για τον χειρισμό των καταγγελιών.

Στις 16 Νοεμβρίου 2022 η ελέγκτρια, κατόπιν αφού ζήτησε τη γνώμη τόσο της OLAF όσο και της επιτροπής εποπτείας (2), θέσπισε εκτελεστικές διατάξεις (3). Οι εκτελεστικές διατάξεις μεταφράστηκαν σε όλες τις επίσημες γλώσσες της ΕΕ και δημοσιεύτηκαν στην Επίσημη Εφημερίδα. Είναι διαθέσιμες στην ιστοσελίδα της ελέγκτριας (4).

2

3

4

Οι εκτελεστικές διατάξεις περιλαμβάνουν λεπτομερείς κανόνες σχετικά με την υποβολή καταγγελίας, την ανταλλαγή πληροφοριών μεταξύ των μερών, την οργάνωση ακροάσεων, τις διάφορες ενέργειες που αναλαμβάνονται για την επίλυση της καταγγελίας και τις σχέσεις της ελέγκτριας με την OLAF και την επιτροπή εποπτείας. Οι εκτελεστικές διατάξεις αποσαφηνίζουν επίσης ορισμένα ζητήματα που δεν καλύπτονται ρητά από τον κανονισμό, όπως τι συμβαίνει σε περιπτώσεις παράλληλων νομικών διαδικασιών ή όταν μια καταγγελία εγείρει ζητήματα σχετικά με την προστασία των δεδομένων προσωπικού χαρακτήρα.

Οι κανόνες αυτοί αποτελούν μια πρώτη προσπάθεια πρόβλεψης των άμεσων αναγκών του αξιώματος που θεσπίστηκε προσφάτως. Ο στόχος τους είναι διττός: i) να παράσχουν στους καταγγέλλοντες διαφάνεια και ασφάλεια δικαίου σχετικά με τον μηχανισμό καταγγελιών και τις διαδικασίες που ακολουθεί η ελέγκτρια· και ii) να θεσπίσουν μια διαδικασία που θα επιτρέπει στην ελέγκτρια να εκτελεί τα καθήκοντά της αποδοτικά και αποτελεσματικά, υιοθετώντας παράλληλα μια προσέγγιση με γνώμονα τα αποτελέσματα όσον αφορά τις καταγγελίες. Καθώς εξελίσσεται η πρακτική της ελέγκτριας, οι κανόνες αυτοί μπορεί να επανεξεταστούν ώστε να αντικατοπτρίζουν την αποκτηθείσα πείρα και να καλύψουν ζητήματα που προκύπτουν από τον ίδιο τον μηχανισμό καταγγελιών.

διαφάνεια και ασφάλεια δικαίου

αποδοτικά και αποτελεσματικά

2.2   
  Πρόσβαση σε πληροφορίες

Πρόσβαση σε πληροφορίες

Ο κανονισμός για την OLAF προβλέπει ότι ο ελεγκτής θα πρέπει να έχει πρόσβαση σε όλες τις πληροφορίες που είναι απαραίτητες για την εκτέλεση των καθηκόντων του. Προβλέπει επίσης ότι η OLAF πρέπει να διαβιβάζει στον ελεγκτή όλες τις πληροφορίες που του επιτρέπουν να αξιολογήσει αν η καταγγελία είναι βάσιμη, καθώς και όλες τις πληροφορίες που είναι απαραίτητες για την επίλυση της καταγγελίας, και να δίνει στον ελεγκτή τη δυνατότητα να εκδώσει σύσταση.

Ήδη σε πρώιμο στάδιο, ο γενικός διευθυντής της OLAF εξέφρασε την πρόθεσή του να διευκολύνει το έργο της ελέγκτριας και να παράσχει στην ίδια και στα σχετικά μέλη του προσωπικού της γραμματείας ηλεκτρονική πρόσβαση στους φακέλους υποθέσεων των ερευνών που αποτελούν αντικείμενο καταγγελιών για περιορισμένο χρονικό διάστημα, το οποίο αντιστοιχεί καταρχήν στη μέγιστη διάρκεια για τον χειρισμό καταγγελιών. Η λύση που έδωσε η OLAF παρέχει στην ελέγκτρια προνομιακή, στοχευμένη πρόσβαση και επιτρέπει στην ίδια και στη γραμματεία να εκπληρώσουν τα καθήκοντά τους. Λεπτομέρειες θα καθοριστούν σε μελλοντικές ρυθμίσεις εργασίας που θα συμφωνηθούν και θα υπογραφούν μεταξύ της ελέγκτριας και του γενικού διευθυντή της OLAF.

προνομιακή, στοχευμένη πρόσβαση

Για την ελέγκτρια, η προνομιακή πρόσβαση στους φακέλους υποθέσεων της OLAF είναι υψίστης σημασίας για να καθησυχαστούν οι καταγγέλλοντες ότι η ελέγκτρια ήταν σε θέση να εξετάσει ενδελεχώς τους φακέλους υποθέσεων, ακόμη και σε περιπτώσεις όπου μέρος των σχετικών πληροφοριών είναι εμπιστευτικές και δεν μπορούν να τους αποκαλυφθούν (5).

καθησυχαστούν οι καταγγέλλοντες

5

3.   Μια δυναμική αρχή για την επίλυση καταγγελιών

Μια δυναμική αρχή για την επίλυση καταγγελιών

Η δυνατότητα των ενδιαφερομένων να υποβάλλουν καταγγελίες στην ελέγκτρια έγινε πραγματικότητα με την έναρξη ισχύος του αναθεωρημένου κανονισμού για την OLAF. Ωστόσο, όταν υπήρχαν όλες οι απαραίτητες θεσμικές και διοικητικές ρυθμίσεις και η ελέγκτρια ανέλαβε τα καθήκοντά της, εκκρεμούσε ήδη σημαντικός αριθμός καταγγελιών (13). Η ελέγκτρια μερίμνησε για την ταχεία εξέταση των καταγγελιών αυτών με διεξοδικό και επαγγελματικό τρόπο. Το αποτέλεσμα ήταν εξαιρετικά ικανοποιητικό. Η ελέγκτρια προέβη σε αρχική αξιολόγηση όλων των καταγγελιών εντός της προβλεπόμενης προθεσμίας. Έως το τέλος του έτους, είχε ολοκληρώσει την εξέταση 6 καταγγελιών και είχε αποστείλει πρόσκληση στην OLAF για την επίλυση μέρους μιας καταγγελίας. Σε αυτό το πολύ σύντομο χρονικό διάστημα που δεν υπερβαίνει τους 4 μήνες, η ελέγκτρια είχε την ευκαιρία να ασχοληθεί με ενδιαφέροντα νομικά ζητήματα και να αρχίσει να προετοιμάζει το έδαφος για ορισμένες αρχές που σχετίζονται με τον μηχανισμό καταγγελιών.

3.1   
  Επισκόπηση των καταγγελιών το 2022

Επισκόπηση των καταγγελιών το 2022

Το 2022 η ελέγκτρια έλαβε 14 καταγγελίες: 13 διαβιβάστηκαν στην ελέγκτρια από την OLAF και 1 υποβλήθηκε απευθείας στην ελέγκτρια. Οι καταγγέλλοντες, τόσο φυσικά πρόσωπα όσο και νομικές οντότητες (γράφημα 1), ήταν ενδιαφερόμενοι που αποτελούσαν αντικείμενο εσωτερικών (6) και εξωτερικών ερευνών (7) της OLAF (γράφημα 3). Οι περισσότερες καταγγελίες υποβλήθηκαν στην αγγλική γλώσσα (γράφημα 2) από δικηγόρους που ενεργούσαν για λογαριασμό των ενδιαφερομένων (γράφημα 1).

6

7

Γράφημα 1

Γράφημα 1

Ποιος υπέβαλε τις καταγγελίες;

Ποιος υπέβαλε τις καταγγελίες;

Image 1

Γράφημα 2

Γράφημα 2

Γλώσσες στις οποίες υποβλήθηκαν οι καταγγελίες

Γλώσσες στις οποίες υποβλήθηκαν οι καταγγελίες

Image 2

Γράφημα 3

Γράφημα 3

Είδη ερευνών της OLAF κατά των οποίων υποβλήθηκε καταγγελία

Είδη ερευνών της OLAF κατά των οποίων υποβλήθηκε καταγγελία

Image 3

Ως επί το πλείστον, οι καταγγέλλοντες επικαλέστηκαν παραβιάσεις των διαδικαστικών τους εγγυήσεων βάσει του άρθρου 9 του κανονισμού για την OLAF και των θεμελιωδών δικαιωμάτων τους βάσει του Χάρτη των Θεμελιωδών Δικαιωμάτων (γράφημα 4). Ειδικότερα, κατήγγειλαν i) το δικαίωμα ακρόασης και την αποτελεσματική άσκηση του δικαιώματός τους να υποβάλουν παρατηρήσεις σχετικά με τα πραγματικά περιστατικά που τους αφορούν (άρθρο 9 παράγραφος 4 του κανονισμού για την OLAF) και ii) το δικαίωμα στην εξέταση των υποθέσεών τους εντός εύλογου χρονικού διαστήματος (άρθρο 41 του Χάρτη των Θεμελιωδών Δικαιωμάτων). Οι καταγγέλλοντες προέβαλαν επίσης ισχυρισμούς σχετικά με το δικαίωμά ενημέρωσής τους (άρθρο 9 παράγραφος 3 του κανονισμού για την OLAF) και ισχυρισμούς για παραβιάσεις των αρχών της δικαιοσύνης και της αμεροληψίας (γράφημα 5). Οι καταγγέλλοντες κατήγγειλαν σε μικρότερο βαθμό τους κανόνες που εφαρμόζονται στις έρευνες της OLAF (8) (γράφημα 6).

8

Γράφημα 4

Γράφημα 4

Αντικείμενο των καταγγελιών

Αντικείμενο των καταγγελιών

Image 4

Γράφημα 5

Γράφημα 5

Ανάλυση των διαφόρων ισχυρισμών σχετικά με τις διαδικαστικές εγγυήσεις

Ανάλυση των διαφόρων ισχυρισμών σχετικά με τις διαδικαστικές εγγυήσεις

Image 5

Γράφημα 6

Γράφημα 6

Ανάλυση των ισχυρισμών σχετικά με τους κανόνες που εφαρμόζονται στις έρευνες

Ανάλυση των ισχυρισμών σχετικά με τους κανόνες που εφαρμόζονται στις έρευνες

Image 6

3.2   
  Ο τρόπος με τον οποίο η ελέγκτρια εξετάζει τις καταγγελίες

Ο τρόπος με τον οποίο η ελέγκτρια εξετάζει τις καταγγελίες

Η ελέγκτρια εξετάζει τις καταγγελίες με δίκαιο, ανεξάρτητο και αμερόληπτο τρόπο. Η διαδικασία, σύμφωνα με τον κανονισμό για την OLAF και τις εκτελεστικές διατάξεις, περιλαμβάνει, κατ’ ουσίαν, δύο στάδια: i) αξιολόγηση του παραδεκτού και ii) εξέταση της ουσίας και, ει δυνατόν, πρόταση λύσεων.

δίκαιο, ανεξάρτητο και αμερόληπτο

Το ακόλουθο διάγραμμα ροής παρουσιάζει συνοπτικά τον κύκλο ζωής μιας καταγγελίας ενώπιον της ελέγκτριας.

Image 7

3.3   
  Πρώτο στάδιο: αξιολόγηση του παραδεκτού

Πρώτο στάδιο: αξιολόγηση του παραδεκτού

Η ελέγκτρια πρέπει να διενεργήσει προκαταρκτική αξιολόγηση των καταγγελιών εντός 10 εργάσιμων ημερών από την ημερομηνία παραλαβής προκειμένου να αποφασίσει σχετικά με το παραδεκτό. Οι προϋποθέσεις καθορίζονται στο άρθρο 9β παράγραφοι 1 και 2 του κανονισμού για την OLAF και στο άρθρο 5 των εκτελεστικών διατάξεων. Το 2022 η ελέγκτρια αξιολόγησε το παραδεκτό όλων των εκκρεμών καταγγελιών εντός της προβλεπόμενης προθεσμίας. Και οι τρεις απαράδεκτες καταγγελίες δεν τήρησαν τις προθεσμίες που ορίζονται στο άρθρο 9β παράγραφος 2 (9). Από τις 11 παραδεκτές καταγγελίες, οι 3 ήταν εν μέρει παραδεκτές, καθώς περιλάμβαναν ισχυρισμούς που υποβλήθηκαν καθυστερημένα ή αφορούσαν ζητήματα που άπτονταν της προστασίας δεδομένων (γραφήματα 7 και 8). Σε όλες τις περιπτώσεις στις οποίες οι καταγγελίες ή οι ισχυρισμοί κρίθηκαν απαράδεκτες/-οι, η ελέγκτρια εξήγησε την απόφασή της στον καταγγέλλοντα.

10 εργάσιμων ημερών

9

Γράφημα 7

Γράφημα 7

Παραδεκτό

Παραδεκτό

Image 8

- συμπεριλαμβανομένων των εν μέρει παραδεκτών καταγγελιών

Γράφημα 8

Γράφημα 8

Λόγοι απαραδέκτου (συμπεριλαμβανομένων 2 μερικώς παραδεκτών καταγγελιών)

Λόγοι απαραδέκτου (συμπεριλαμβανομένων 2 μερικώς παραδεκτών καταγγελιών)

Image 9

3.3.1   Οι προθεσμίες που ορίζει ο κανονισμός για την OLAF

Οι προθεσμίες που ορίζει ο κανονισμός για την OLAF

Ένα από τα πρώτα και επαναλαμβανόμενα ζητήματα που έπρεπε να αντιμετωπίσει η ελέγκτρια αφορούσε τις προθεσμίες για την υποβολή καταγγελίας. Η ελέγκτρια υιοθέτησε μια προσέγγιση που αποσκοπεί στην τήρηση τόσο της διατύπωσης όσο και του σκοπού των σχετικών διατάξεων του κανονισμού για την OLAF. Το άρθρο 9β παράγραφος 2 προβλέπει ότι οι καταγγελίες πρέπει να υποβάλλονται εντός ενός μηνός αφότου ο καταγγέλλων λάβει γνώση των σχετικών πραγματικών περιστατικών που συνιστούν εικαζόμενη παραβίαση των διαδικαστικών εγγυήσεων ή των κανόνων που αναφέρονται στην παράγραφο 1 του εν λόγω άρθρου και ορίζει ότι, σε κάθε περίπτωση, οι καταγγελίες πρέπει να υποβάλλονται εντός 1 μηνός από την περάτωση της έρευνας.

Η ελέγκτρια κατανοεί ότι ο λόγος που προβλέπει ο κανονισμός για τις εν λόγω σύντομες προθεσμίες είναι η διατήρηση της αποτελεσματικότητας του ρόλου του ελεγκτή, με παράλληλο σεβασμό των ερευνητικών δραστηριοτήτων της OLAF. Με άλλα λόγια, η ελέγκτρια πρέπει να ενημερώνεται σχετικά με εικαζόμενες παραβιάσεις όταν μπορεί ακόμη να ενεργήσει και να προτείνει αποτελεσματικές και ουσιαστικές λύσεις που θα μπορούσαν να εφαρμοστούν από την OLAF χωρίς να διακυβεύεται το αποτέλεσμα των υπό εξέλιξη ερευνών ή η πρόοδος οποιασδήποτε διαδικασίας παρακολούθησης που έχει κινηθεί σε εθνικό ή ενωσιακό επίπεδο για την εφαρμογή των συστάσεων που έχει εκδώσει η OLAF. Από την πλευρά του καταγγέλλοντος, είναι εξίσου σημαντικό να επιδιώκεται η προσφυγή σε πρώιμο στάδιο και να αποφεύγεται η επιδείνωση των επιπτώσεων μιας πιθανής παραβίασης. Αυτοί είναι οι λόγοι για τους οποίους ένας ενδιαφερόμενος πρέπει να υποβάλει καταγγελία σύντομα αφότου λάβει γνώση των περιστατικών που οδήγησαν σε μια συγκεκριμένη παράβαση. Για παράδειγμα, εάν ένας οικονομικός φορέας επιθυμεί να υποβάλει καταγγελία για εικαζόμενες παρατυπίες κατά τη διάρκεια επιτόπιου ελέγχου στις εγκαταστάσεις του, θα πρέπει να επικοινωνήσει με την ελέγκτρια εντός 1 μηνός μετά το τέλος της εν λόγω ερευνητικής δραστηριότητας.

προτείνει αποτελεσματικές και ουσιαστικές λύσεις

επιδιώκεται η προσφυγή σε πρώιμο στάδιο

Όσον αφορά τις περατωθείσες έρευνες, ο κανονισμός για την OLAF θέτει μια πρόσθετη αυστηρότερη και σαφή προϋπόθεση παραδεκτού: οι καταγγελίες πρέπει να υποβάλλονται το αργότερο 1 μήνα μετά την περάτωση της έρευνας, ανεξάρτητα από το πότε ο καταγγέλλων λαμβάνει γνώση των σχετικών πραγματικών περιστατικών. Η ελέγκτρια θεωρεί ότι σκοπός αυτής της πρόσθετης προϋπόθεσης για τις περατωθείσες έρευνες είναι η διατήρηση όχι μόνο της αποτελεσματικότητας οποιασδήποτε διαδικασίας παρακολούθησης σε εθνικό ή ενωσιακό επίπεδο, αλλά και της αποτελεσματικότητας των δικών της συστάσεων και προτάσεων για λύσεις στις συγκεκριμένες καταγγελίες. Η ελέγκτρια δεν μπορεί να προτείνει καμία χρήσιμη λύση για υποθέσεις που έχουν εξέλθει της σφαίρας ελέγχου της OLAF και για τις οποίες ενδέχεται να εκκρεμούν διαδικασίες ενώπιον εθνικών ή άλλων αρχών της ΕΕ. Στις περιπτώσεις αυτές, η ελέγκτρια θεωρεί ότι οι ενδιαφερόμενοι μπορούν να εγείρουν τις αιτιάσεις τους ενώπιον των εν λόγω αρχών και να κάνουν χρήση των διαθέσιμων μέσων (δικαστικής ή διοικητικής) προσφυγής.

αποτελεσματικότητας οποιασδήποτε διαδικασίας παρακολούθησης

3.3.2   Καταγγελίες σχετικά με την προστασία των δεδομένων προσωπικού χαρακτήρα

Καταγγελίες σχετικά με την προστασία των δεδομένων προσωπικού χαρακτήρα

Το καθημερινό έργο της OLAF περιλαμβάνει την επεξεργασία μεγάλου όγκου δεδομένων προσωπικού χαρακτήρα, συμπεριλαμβανομένων ευαίσθητων δεδομένων. Η OLAF μπορεί επίσης να διεξαγάγει ερευνητικές δραστηριότητες που θα μπορούσαν να θεωρηθούν παρεμβατικές για την προστασία των δεδομένων προσωπικού χαρακτήρα, όπως ψηφιακές εγκληματολογικές επιχειρήσεις. Ως εκ τούτου, δεν προκαλεί έκπληξη το γεγονός ότι οι καταγγέλλοντες προέβαλαν ισχυρισμούς σχετικά με το δικαίωμά τους στην προστασία των δεδομένων προσωπικού χαρακτήρα που τους αφορούν, όπως κατοχυρώνεται στο άρθρο 8 του Χάρτη των Θεμελιωδών Δικαιωμάτων της ΕΕ και στον κανονισμό (ΕΕ) 2018/1725 (στο εξής: κανονισμός της ΕΕ για την προστασία δεδομένων) (10).

10

Μολονότι η εντολή της ελέγκτριας περιλαμβάνει τον έλεγχο της συμμόρφωσης της OLAF με τα θεμελιώδη δικαιώματα, η ΕΕ διαθέτει ανεξάρτητη εποπτική αρχή, τον Ευρωπαίο Επόπτη Προστασίας Δεδομένων (ΕΕΠΔ), η οποία έχει ορισμένες αρμοδιότητες όσον αφορά τα δικαιώματα στην ιδιωτική ζωή και την προστασία των δεδομένων. Το άρθρο 52 του κανονισμού της ΕΕ για την προστασία δεδομένων προβλέπει ότι ο ΕΕΠΔ είναι επιφορτισμένος με την παρακολούθηση και την εξασφάλιση της εφαρμογής των διατάξεων του παρόντος κανονισμού και κάθε άλλης ενωσιακής πράξης στον τομέα της προστασίας των θεμελιωδών δικαιωμάτων και ελευθεριών των φυσικών προσώπων έναντι της επεξεργασίας δεδομένων προσωπικού χαρακτήρα που πραγματοποιείται από όργανο ή οργανισμό της Ένωσης. Δεδομένου ότι η ΕΕ έχει δημιουργήσει έναν εξειδικευμένο φορέα για τη διασφάλιση του θεμελιώδους δικαιώματος στην προστασία των δεδομένων προσωπικού χαρακτήρα, εναπόκειται στον εν λόγω φορέα, δηλαδή στον ΕΕΠΔ, και όχι στην ελέγκτρια, να εξετάζει καταγγελίες σχετικά με εικαζόμενες παραβιάσεις των κανόνων προστασίας των δεδομένων. Σύμφωνα με τους κανόνες αυτούς, κάθε πρόσωπο μπορεί να υποβάλει καταγγελία στον ΕΕΠΔ εντός 2 ετών από την ημερομηνία κατά την οποία έλαβε γνώση των πραγματικών περιστατικών στα οποία βασίζεται η καταγγελία. Για λόγους διαφάνειας, η ελέγκτρια συμπεριέλαβε αντίστοιχη διάταξη στις εκτελεστικές διατάξεις ώστε να αντικατοπτρίζεται αυτή η κατανομή αρμοδιοτήτων (11).

εξειδικευμένο φορέα για τη διασφάλιση του θεμελιώδους δικαιώματος στην προστασία των δεδομένων προσωπικού χαρακτήρα

11

Παρότι η ελέγκτρια δεν θα εξετάζει ισχυρισμούς που αφορούν αποκλειστικά την ερμηνεία και την εφαρμογή του κανονισμού της ΕΕ για την προστασία δεδομένων, θα εξετάζει πτυχές που αφορούν την προστασία της ιδιωτικής ζωής και των δεδομένων κατά την αξιολόγηση της συνολικής συμμόρφωσης της OLAF με τις διαδικαστικές εγγυήσεις.

3.4   
  Επόμενο βήμα: διαδικασία εκατέρωθεν ακρόασης

Επόμενο βήμα: διαδικασία εκατέρωθεν ακρόασης

Μετά την ολοκλήρωση της προκαταρκτικής αξιολόγησης, η ελέγκτρια κάλεσε την OLAF να διατυπώσει τις απόψεις της σχετικά με τις 11 καταγγελίες που κηρύχθηκαν παραδεκτές. Σε ορισμένες περιπτώσεις, η ελέγκτρια ζήτησε πρόσθετες πληροφορίες από την OLAF ή συμπληρωματική μετάφραση των απαντήσεων της OLAF στη γλώσσα της καταγγελίας. Στη συνέχεια, η ελέγκτρια απέστειλε τις απαντήσεις της OLAF στους καταγγέλλοντες και τους κάλεσε να διατυπώσουν παρατηρήσεις επί των απόψεων της OLAF.

Καταρχήν, η ελέγκτρια προσπαθεί να εξασφαλίσει την εφαρμογή της αρχής της εκατέρωθεν ακρόασης στον μέγιστο δυνατό βαθμό. Ως εκ τούτου, τόσο η OLAF όσο και οι καταγγέλλοντες είχαν τη δυνατότητα να διατυπώσουν την άποψή τους και να υποβάλουν δικαιολογητικά. Καταρχήν, ενημερώθηκαν επίσης για τις παρατηρήσεις του άλλου μέρους και τους δόθηκε η δυνατότητα υποβολής παρατηρήσεων επ αυτών. Ωστόσο, σε τρεις δεόντως αιτιολογημένες περιπτώσεις, η ελέγκτρια αποφάσισε να παρεκκλίνει από την αρχή αυτή και να επιτρέψει την εμπιστευτική μεταχείριση των πληροφοριών που υποβλήθηκαν από την OLAF σύμφωνα με το άρθρο 7 παράγραφος 2 των εκτελεστικών διατάξεων.

την εφαρμογή της αρχής της εκατέρωθεν ακρόασης στον μέγιστο δυνατό βαθμό

Ειδικότερα, η ελέγκτρια εφάρμοσε τη διάταξη αυτή σε καταγγελίες σχετικά με τη διάρκεια των ερευνών. Στις περιπτώσεις αυτές, για να εκτιμηθεί αν η διάρκεια των ερευνών ήταν εύλογη, η ελέγκτρια έπρεπε να λάβει από την OLAF συγκεκριμένες, πλήρεις και λεπτομερείς πληροφορίες σχετικά με τις διεξαγόμενες ερευνητικές δραστηριότητες και τα διάφορα νομικά και πραγματικά στοιχεία που είχαν αντίκτυπο στη διάρκεια των ερευνών. Ταυτόχρονα, δεδομένου ότι οι καταγγελίες αφορούσαν υπό εξέλιξη έρευνες της OLAF, η ελέγκτρια είχε επίγνωση του γεγονότος ότι οι απόψεις της OLAF δεν μπορούσαν απλώς να διαβιβαστούν στους καταγγέλλοντες, καθώς αυτό θα μπορούσε να θέσει σε κίνδυνο την εμπιστευτικότητα και την αποτελεσματικότητα των σχετικών ερευνών. Πιο συγκεκριμένα, αυτό θα ενείχε τον κίνδυνο να αποκαλυφθούν οι μέθοδοι εργασίας της OLAF ή η τελευταία να μην μπορέσει να συλλέξει τα αναγκαία αποδεικτικά στοιχεία ή ακόμη και να θέσει σε κίνδυνο τη συνολική στρατηγική έρευνας σε μια συγκεκριμένη έρευνα.

υπό εξέλιξη

Κατά συνέπεια, στις περιπτώσεις αυτές, η ελέγκτρια συμφώνησε με την OLAF ότι η τελευταία θα παρείχε i) μια μη εμπιστευτική έκδοση των απαντήσεων της OLAF προς αποστολή στον καταγγέλλοντα, ώστε αυτός να κατανοήσει τους λόγους στους οποίους βασίζεται η συμπεριφορά της OLAF και, συνεπώς, να είναι σε θέση να αμφισβητήσει την απάντηση της OLAF και να προβάλει αντεπιχειρήματα· και ii) μια εμπιστευτική, λεπτομερέστερη έκδοση για την περαιτέρω επεξήγηση των λόγων που προβάλλει η OLAF στη μη εμπιστευτική έκδοση. Αυτή η ισορροπημένη λύση επέτρεψε στην ελέγκτρια να προβεί σε ενδελεχή αξιολόγηση όλων των σχετικών υποθέσεων, τηρώντας παράλληλα την υποχρέωσή της να διασφαλίζει την εμπιστευτικότητα των ερευνών της OLAF. Μολονότι οι καταγγέλλοντες δεν δικαιούνται να λαμβάνουν όλες τις πληροφορίες, μπορούν να είναι βέβαιοι ότι η ελέγκτρια διενεργεί ανεξάρτητη και διεξοδική εξέταση της υπόθεσης, ιδίως υπό το πρίσμα της προνομιακής πρόσβασής της στον φάκελο της υπόθεσης.

ενδελεχή αξιολόγηση

εμπιστευτικότητα των ερευνών της OLAF

βέβαιοι

3.5   
  Επιτευχθέντα αποτελέσματα

Επιτευχθέντα αποτελέσματα

Το 2022, από τις 11 παραδεκτές καταγγελίες, η ελέγκτρια αξιολόγησε το βάσιμο 4 (γράφημα 9) και περάτωσε 3 εξ αυτών, αφού δεν διαπίστωσε παραβίαση των διαδικαστικών εγγυήσεων και των δικαιωμάτων των καταγγελλόντων. Στην τέταρτη υπόθεση, διαπίστωσε ότι η OLAF είχε παραβιάσει το δικαίωμα ενημέρωσης του καταγγέλλοντος σύμφωνα με το άρθρο 9 παράγραφος 3 του κανονισμού για την OLAF. Ως εκ τούτου, κάλεσε την OLAF να επιλύσει αυτό το μέρος της καταγγελίας. Από τις υπόλοιπες 7 εκκρεμείς παραδεκτές καταγγελίες, οι 5 βρίσκονταν σε προχωρημένο στάδιο και περατώθηκαν στις αρχές του 2023.

Γράφημα 9

Γράφημα 9

Παραδεκτές καταγγελίες το 2022

Παραδεκτές καταγγελίες το 2022

Image 10

3.5.1.   Περατωθείσες υποθέσεις

Περατωθείσες υποθέσεις

Το 2022 η ελέγκτρια ολοκλήρωσε την εξέταση 6 από τις 14 καταγγελίες που έλαβε: 3 κηρύχθηκαν μη παραδεκτές και 3 περατώθηκαν, αφού παρελήφθησαν οι απόψεις της OLAF και του καταγγέλλοντος σχετικά με τα υπό εξέταση θέματα (γράφημα 10). 2 από τις υποθέσεις αυτές αφορούσαν τη διάρκεια των ερευνών που αποτελούσαν αντικείμενο των καταγγελιών. Η τρίτη υπόθεση αφορούσε την απόκτηση δεδομένων στο πλαίσιο ψηφιακών εγκληματολογικών επιχειρήσεων και την εφαρμογή των κατευθυντήριων γραμμών της OLAF όσον αφορά τις ψηφιακές εγκληματολογικές επιχειρήσεις. Και στις 3 υποθέσεις, η ελέγκτρια κατέληξε στο συμπέρασμα ότι η OLAF ενήργησε σύμφωνα με τους ισχύοντες κανόνες και δεν παραβίασε τις διαδικαστικές εγγυήσεις των καταγγελλόντων.

Γράφημα 10

Γράφημα 10

Υποθέσεις που περατώθηκαν το 2022

Υποθέσεις που περατώθηκαν το 2022

Image 11

3.5.2   Προτάσεις λύσεων

Προτάσεις λύσεων

Η ελέγκτρια απηύθυνε την πρώτη της πρόσκληση στην OLAF για την επίλυση μιας καταγγελίας. Η υπόθεση αφορούσε το δικαίωμα ενημέρωσης σύμφωνα με το άρθρο 9 παράγραφος 3 του κανονισμού για την OLAF. Η ελέγκτρια διαπίστωσε ότι υπήρξε παραβίαση του δικαιώματος άμεσης ενημέρωσης του καταγγέλλοντος, διότι το μήνυμα ηλεκτρονικού ταχυδρομείου που είχε αποστείλει η OLAF για να ενημερώσει τον καταγγέλλοντα ότι ήταν ενδιαφερόμενος δεν του παραδόθηκε ποτέ. Η ελέγκτρια παρέπεμψε στην πάγια νομολογία για να επισημάνει ότι, όταν πρόκειται για σημαντικές κοινοποιήσεις, η OLAF θα πρέπει να διαθέτει διαδικασία που να διασφαλίζει ότι παραλαμβάνονται όντως από τους αποδέκτες για τους οποίους προορίζονται.

Ωστόσο, δεδομένου ότι ο καταγγέλλων ενημερώθηκε εντέλει για την ιδιότητά του ως ενδιαφερομένου και για τα αντίστοιχα δικαιώματά του, η ελέγκτρια δεν μπορούσε παρά να καλέσει την OLAF να βελτιώσει την πρακτική της και να αποτρέψει την εμφάνιση τέτοιων καταστάσεων στο μέλλον. Ως εκ τούτου, κάλεσε την OLAF να λάβει όλα τα αναγκαία μέτρα για να διασφαλίσει ότι τα μέσα επικοινωνίας που θα χρησιμοποιούνται στο μέλλον παρέχουν στους ενδιαφερόμενους τη δυνατότητα να λαμβάνουν γνώση των πληροφοριών που προβλέπονται στο άρθρο 9 παράγραφος 3 του κανονισμού για την OLAF.

βελτιώσει την πρακτική της και να αποτρέψει την εμφάνιση τέτοιων καταστάσεων στο μέλλον

Τον Ιανουάριο του 2023, στην απάντησή του προς την ελέγκτρια, ο γενικός διευθυντής της OLAF αναγνώρισε την ανάγκη να βελτιωθούν οι πρακτικές της OLAF και να διασφαλιστεί ότι δεν θα προκύψουν παρόμοια προβλήματα στο μέλλον. Προς ικανοποίηση του Ελεγκτή, ο Γενικός Διευθυντής της OLAF δεσμεύτηκε ανεπιφύλακτα να αναλάβει δράση για την επίλυση του ζητήματος και στις 13 Φεβρουαρίου 2023 εξέδωσε «Οδηγίες σχετικά με τα μέσα κοινοποίησης που πρέπει να χρησιμοποιούνται στην αλληλογραφία με τα ενδιαφερόμενα πρόσωπα». Οι οδηγίες αυτές είναι υποχρεωτικές για το προσωπικό της OLAF.

δεσμεύτηκε ανεπιφύλακτα

Οδηγίες σχετικά με τα μέσα κοινοποίησης που πρέπει να χρησιμοποιούνται στην αλληλογραφία με τα ενδιαφερόμενα πρόσωπα

4.   Σχέσεις με τα ενδιαφερόμενα μέρη

Σχέσεις με τα ενδιαφερόμενα μέρη

Κατά τους πρώτους μήνες της θητείας της, η ελέγκτρια επιδίωξε να καλλιεργήσει γόνιμες εργασιακές σχέσεις με βάση την αμοιβαία εμπιστοσύνη και την καλή συνεργασία με τον κύριο συνομιλητή της, τον Γενικό Διευθυντή της OLAF. Στις 25 Οκτωβρίου 2022 η ελέγκτρια συναντήθηκε με τον κ. Ville Itälä. Πραγματοποίησαν προκαταρκτική συζήτηση σχετικά με τις μεθόδους εργασίας και συμφώνησαν ως προς την ανάγκη έγκρισης επίσημων ρυθμίσεων εργασίας.

Γενικό Διευθυντή της OLAF

Στις 15 Νοεμβρίου 2022 η ελέγκτρια ήταν προσκεκλημένη στη συνεδρίαση της ολομέλειας της επιτροπής εποπτείας, όπου ευχαρίστησε τα μέλη της για τις παραγωγικές ανταλλαγές στο πλαίσιο της θέσπισης των εκτελεστικών της διατάξεων. Συζήτησαν επίσης θέματα κοινού ενδιαφέροντος.

επιτροπής εποπτείας

Το 2023 η ελέγκτρια θα προσπαθήσει να διατηρήσει καλές σχέσεις με τα διάφορα μέρη που δραστηριοποιούνται στους τομείς της καταπολέμησης της απάτης, της ακεραιότητας και της λογοδοσίας στην ΕΕ και να συναντήσει και άλλα ενδιαφερόμενα μέρη.

Image 12

Σύσκεψη αβρότητας με τον Γενικό Διευθυντή της OLAF, κ. Ville Itälä

5.   Διοικητική και νομική υποστήριξη

Διοικητική και νομική υποστήριξη

Για την αποτελεσματική χρήση των πόρων, ο κανονισμός για την OLAF ανέθεσε στη γραμματεία της επιτροπής εποπτείας τα καθήκοντα παροχής νομικής και διοικητικής υποστήριξης στον ελεγκτή. Η επιλογή αυτή δικαιολογείται περαιτέρω από τη συμπληρωματικότητα των αποστολών και τον κοινό στόχο που επιδιώκουν ο ελεγκτής και η επιτροπή εποπτείας. Η παρουσία της γραμματείας διασφαλίζει τη συνέχεια, την απρόσκοπτη επικοινωνία και την ομαλή συνεργασία τόσο με τους καταγγέλλοντες όσο και με την OLAF. Μια ειδική ομάδα προσωπικού υψηλής ειδίκευσης εντός της γραμματείας, η οποία ενεργεί υπό τη διεύθυνση του προϊσταμένου της, παρείχε πολύτιμες συμβουλές και βοήθεια στην ελέγκτρια, σεβόμενη παράλληλα το επαγγελματικό απόρρητο και την εμπιστευτικότητα.

6.   Επικοινωνία με την ελέγκτρια

Επικοινωνία με την ελέγκτρια

Μέσω ηλεκτρονικού ταχυδρομείου:

Μέσω ηλεκτρονικού ταχυδρομείου:

OLAF-FMB-Controller-Procedural-Guarantees@ec.europa.eu

Ταχυδρομικώς:

Ταχυδρομικώς

| Ελέγκτρια διαδικαστικών εγγυήσεων / Γραμματεία της επιτροπής εποπτείας της OLAF |
| --- |
| Rue Joseph II, 30 |
| 1049- Bruxelles/Brussel |
| BELGIQUE/BELGIË |

Ελέγκτρια διαδικαστικών εγγυήσεων / Γραμματεία της επιτροπής εποπτείας της OLAF

Rue Joseph II, 30

1049- Bruxelles/Brussel

BELGIQUE/BELGIË

Διαδικτυακά:

Διαδικτυακά:

https://supervisory-committee-olaf.europa.eu/controller-procedural-guarantees_en

---

(1)  ΕΕ C 326 της 26.10.2012, σ. 391.

1

(2)  Το άρθρο 9β παράγραφος 11 απαιτεί από τον ελεγκτή να ζητήσει επισήμως τη γνώμη της επιτροπής εποπτείας πριν από τη θέσπιση εκτελεστικών διατάξεων. Η ελέγκτρια ζήτησε επίσης τη γνώμη της OLAF, παρότι δεν ήταν νομικά υποχρεωμένη να το πράξει, ενεργώντας σε πνεύμα αμοιβαίας εμπιστοσύνης και καλής συνεργασίας.

2

(3)  Απόφαση της ελέγκτριας διαδικαστικών εγγυήσεων με την οποία θεσπίζονται εκτελεστικές διατάξεις για την αντιμετώπιση καταγγελιών (2022/C 494/07) (ΕΕ C 494 της 28.12.2022, σ. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Βλ. σημείο 3.4 κατωτέρω.

5

(6)  Άρθρο 4 του κανονισμού για την OLAF.

6

(7)  Άρθρο 3 του κανονισμού για την OLAF.

7

(8)  Σε αυτούς περιλαμβάνονται κανόνες σχετικά με τον τρόπο με τον οποίο η OLAF διεξάγει τις διάφορες ερευνητικές της δραστηριότητες. Περιλαμβάνονται σε διάφορα κείμενα, μεταξύ των οποίων ο κανονισμός για την OLAF, ο κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2), οι κατευθυντήριες γραμμές για το προσωπικό της OLAF όσον αφορά τις διαδικασίες έρευνας και οι κατευθυντήριες γραμμές για το προσωπικό της OLAF όσον αφορά τις ψηφιακές εγκληματολογικές επιχειρήσεις.

8

(9)  Οι προθεσμίες που ορίζονται στο άρθρο 9β παράγραφος 2 επεξηγούνται στην παράγραφο 3.3.1.

9

(10)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

10

(11)  Το άρθρο 5 παράγραφος 3 των εκτελεστικών διατάξεων προβλέπει ότι «ο ελεγκτής κηρύσσει επίσης απαράδεκτη κάθε καταγγελία που εγείρει ζητήματα που εμπίπτουν στην αρμοδιότητα του Ευρωπαίου Επόπτη Προστασίας Δεδομένων (ΕΕΠΔ), δηλαδή καταγγελίες που αφορούν την εφαρμογή του κανονισμού (ΕΕ) 2018/1725 και τον σεβασμό του θεμελιώδους δικαιώματος στην προστασία των δεδομένων προσωπικού χαρακτήρα».

11

---